**Ministru kabineta noteikumu projekta**

**„Grozījumi Ministru kabineta 2016.gada 5.jūlija noteikumos Nr.442**

**„Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2016.gada 5.jūlija noteikumos Nr.442 „Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību”” (turpmāk – noteikumu projekts) mērķis ir veikt izmaiņas Kombinētās nomenklatūras (turpmāk - KN) kodos un to aprakstos, piemērot jaunās likumā „Par akcīzes nodokli” noteiktās akcīzes nodokļa likmes tabakas izstrādājumiem un alkoholiskajiem dzērieniem.Valsts ieņēmumu dienesta iniciatīva, lai nodrošinātu vienveidīgu un nepārprotamu likuma „Par akcīzes nodokli” piemērošanu. Ministru kabineta noteikumi stājas spēkā 2019.gada 1.janvārī un šo noteikumu 1.5.apakšpunkts stājas spēkā 2019. gada 1.martā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts, pamatojoties uz jaunu Komisijas 2018.gada 11.oktobra Īstenošanas regulu (ES) Nr.2018/1602, ar ko groza Padomes 1987.gada 23.jūlija Regulas (EEK) Nr.2658/87 par tarifu un statistikas nomenklatūru un kopējo muitas tarifu (turpmāk - Regula Nr.2658/87) I pielikumu, kas nosaka izmaiņas Eiropas Savienības (turpmāk - ES) Kombinētās nomenklatūras kodos un to aprakstos, un grozījumiem likumā „Par akcīzes nodokli”, kas stāsies spēkā 2019.gada 1.janvārī, 1.martā un 1.jūlijā.1. Preču tarifa klasifikāciju ES veic saskaņā ar vienotu KN, kuru katru gadu apstiprina ar jaunu regulu - grozījumiem Regulas Nr.2658/87 I pielikumā.2019.gada 1.janvārī stāsies spēkā jauna Komisijas Īstenošanas Regula, ar ko groza I pielikumu Regulā Nr.2658/87. Jaunā regula publicēta 2018.gada 31.oktobra ES Oficiālajā Vēstnesī Nr.L273, nosakot izmaiņas ES KN kodos un to aprakstos, tajā skaitā precēm ar KN kodu 2710 12 50, 2710 12 51, 2710 12 59.2. Likuma „Par akcīzes nodokli” pārejas noteikumu 56.7.apakšpunkts un 60.7.apakšpunkts paredz no 2019.gada 1.janvāra piemērot paaugstinātu akcīzes nodokļa likmi cigāriem vai cigarillām, smēķējamai tabakai (smalki sagrieztai tabakai cigarešu uztīšanai un citai smēķējamai tabakai), tabakas lapām un karsējamai tabakai.Likuma „Par akcīzes nodokli” pārejas noteikumu 79.5.apakšpunkts, 81.5.apakšpunkts, 83.5.apakšpunkts, 85.5.apakšpunkts, 87.5.apakšpunkts paredz no 2019.gada 1.marta piemērot paaugstinātu akcīzes nodokļa likmi alum, vīnam, raudzētajiem dzērieniem, starpproduktiem, alkoholiskajiem dzērieniem, patstāvīgo mazo alus darītavu saražotajam alum. Likuma „Par akcīzes nodokli” 13.panta pirmās daļas 2.punkts, 13.panta 1.1 daļa, pārejas noteikumu 57.punkts paredz no 2019.gada 1.jūlija piemērot paaugstinātu akcīzes nodokļa likmi cigaretēm.Grozījumi likuma „Par akcīzes nodokli” (2018.gada 25.oktobrī pieņemts Saeimā 3.lasījumā, Nr.1319/Lp12) 17.panta piektā daļa paredz, ka no 2019.gada 1.janvāra akcīzes nodokļa atbrīvojumu neapstrādātām tabakas lapām, kuras tiek ievestas no ārvalstīm un Eiropas Savienības dalībvalstīm, var piemērot ar nosacījumu, ja tās tiek ievestas akcīzes preču noliktavā, kurā atļauts veikt darbības ar tabakas izstrādājumiem, un persona rakstiski apliecina tabakas lapu izmantošanas mērķi.Noteikumu projektā ir paredzēts veikt arī citus Ministru kabineta 2016.gada 5.jūlija noteikumu Nr.442 „Noteikumi par akcīzes preču Eiropas Savienības kopējā muitas tarifa (TARIC) nacionālajiem papildkodiem un to piemērošanas kārtību” (turpmāk - MK noteikumi Nr.442) grozījumus pēc Valsts ieņēmumu dienesta iniciatīvas, ņemot vērā apzināto nepieciešamību pilnveidot un precizēt normatīvo aktu, lai nodrošinātu vienveidīgu un nepārprotamu likuma “Par akcīzes nodokli” piemērošanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd MK noteikumos Nr.442 KN kodi un preču apraksti ir noteikti saskaņā ar no 2017.gada spēkā esošo Komisijas 2017.gada 12.oktobra Īstenošanas regulu (ES) Nr.2017/1925, ar ko groza I pielikumu Regulā Nr.2658/87 (turpmāk - Regula Nr.2017/1925).Nepieciešams MK noteikumu Nr.442 4.pielikumu papildināt ar grozījumu, kas izriet no jaunās Komisijas Īstenošanas Regulas, ar ko groza I pielikumu Padomes 1987.gada 23.jūlija Regulā (EEK) Nr.2658/87 par tarifu un statistikas nomenklatūru un kopējo muitas tarifu, attiecīgi tajā integrējot jaunu KN kodu 2710 12 50 ar jaunu aprakstu “-------pārsniedz 0,013 g litrā”, nosakot akcīzes nodokļa likmi 594 *euro* par 1000 litriem, un dzēst KN, TARIC nacionālos papildkodus 2710 12 51 S 302, 2710 12 51 S 303 un 2710 12 59 S 302, 2710 12 59 S 303 un to aprakstus. Atbilstoši likuma „Par akcīzes nodokli”pārejas noteikumu 56.7.apakšpunktā un 60.7.apakšpunktā noteiktajam, ar 2019.gada 1.janvāri paaugstināts akcīzes nodoklis cigāriem un cigarillām, smēķējamai tabakai (smalki sagrieztai tabakai cigarešu uztīšanai un citai smēķējamai tabakai), tabakas lapām un karsējamai tabakai.Tādējādi nepieciešams MK noteikumu Nr.442 2.1 pielikumu izteikt jaunā redakcijā, nosakot, ka piemērojamas jaunās akcīzes nodokļa likmes - smēķējamai tabakai (smalki sagrieztai tabakai cigarešu uztīšanai un citai smēķējamai tabakai), tabakas lapām un karsējamai tabakai 70 *euro* par 1000 gramiem, 88 *euro* par 1000 cigāriem vai cigarillām.Likuma „Par akcīzes nodokli” pārejas noteikumu 79.5.apakšpunkts, 81.5.apakšpunkts, 83.5.apakšpunkts, 85.5.apakšpunkts, 87.5.apakšpunkts paredz no 2019.gada 1.marta piemērot paaugstinātu akcīzes nodokļa likmi alum, vīnam, raudzētajiem dzērieniem, starpproduktiem, alkoholiskajiem dzērieniem, patstāvīgo mazo alus darītavu saražotajam alum. Likuma „Par akcīzes nodokli” 13.panta pirmās daļas 2.punkts, 13.panta 1.1 daļa, pārejas noteikumu 57.punkts paredz no 2019.gada 1.jūlija piemērot paaugstinātu akcīzes nodokļa likmi cigaretēm.Līdz ar to, lai neilgā laika periodā nebūtu jāveic atkārtoti grozījumi MK noteikumos Nr.442, noteikumu projektā paredzēts papildināt MK noteikumus Nr.442 ar 2.2 pielikumu, kurā ietverta akcīzes nodokļa likme cigaretēm, kurām ar 2019.gada 1.jūliju piemēro paaugstinātu akcīzes nodokļa likmi 78,7 *euro* par 1000 cigaretēm un 20 procentino maksimālās mazumtirdzniecības cenas, nosakot, ka aprēķinātais nodoklis nedrīkst būt mazāks kā 114,7 *euro* par 1000 cigaretēm.Savukārt, MK noteikumu Nr.442 3.1 pielikumu nepieciešams izteikt jaunā redakcijā, kurā ietverti alkoholiskie dzērieni, kuriem ar 2019.gada 1.martu paaugstina akcīzes nodokļa likmi:- alum (par 100 litriem) - 7,4 *euro* par katru absolūtā spirta tilpumprocentu, kas izteikts ar precizitāti līdz vienai desmitdaļai, bet ne mazāk kā 13,6 *euro* par 100 litriem alus;- vīnam (par 100 litriem) - 101 *euro*;- raudzētajiem dzērieniem (par 100 litriem) ar absolūtā spirta saturu virs 6 tilpumprocentiem - 101 *euro*;- starpproduktiem (par 100 litriem) ar absolūtā spirta saturu līdz 15 tilpumprocentiem (ieskaitot) - 101 *euro*;- starpproduktiem (par 100 litriem) ar absolūtā spirta saturu no 15 tilpumprocentiem (neieskaitot) līdz 22 tilpumprocentiem (ieskaitot) - 168 *euro*;- pārējiem alkoholiskajiem dzērieniem (par 100 litriem absolūtā spirta) - 1840 *euro*;- patstāvīgo mazo alus darītavu saražotajam alum (par 100 litriem) nodokli aprēķina par katru absolūtā spirta tilpumprocentu, kas izteikts ar precizitāti līdz vienai desmitdaļai, pēc šādām likmēm:1) par vienā kalendāra gadā saražotajiem pirmajiem 10 tūkstošiem hektolitriem alus - 50 procenti no likuma „Par akcīzes nodokli” 12.panta pirmās daļas 1.punktā noteiktās likmes (3,7 *euro*), bet ne mazāk kā 13,6 *euro* par 100 litriem alus;2) par pārējo vienā kalendāra gadā saražoto alu - likuma „Par akcīzes nodokli” 12.panta pirmās daļas 1.punktā noteiktā likme (7,4 *euro*), bet ne mazāk kā 13,6 *euro* par 100 litriem alus.Grozījumi likuma „Par akcīzes nodokli” (2018.gada 25.oktobrī pieņemts Saeimā 3.lasījumā) 17.panta piektajā daļā paredz, ka no 2019.gada 1.janvāra no akcīzes nodokļa atbrīvo no ārvalstīm un Eiropas Savienības dalībvalstīm ievestas neapstrādātās tabakas lapas (jēltabaku), kas ir paredzētas izmantošanai augsnes uzlabošanas līdzekļu, augu aizsardzības līdzekļu un tamlīdzīgu dārzkopības līdzekļu ražošanā, ar nosacījumi, ka tās tiek ievestas akcīzes preču noliktavā un persona rakstiski apliecina, ka saņemtās tabakas lapas netiks izmantotas citādi. Līdz ar to neapstrādātas tabakas tiks ievestas akcīzes preču noliktavā, lai veiktu kontroli par to izmantošanas mērķi.Ņemot vērā minēto, noteikumu projekta 2.1 un 2.2 pielikumā KN un TARIC kodam 2401 10 95 Z011 un 2401 20 95 Z011 ar aprakstu “Tabakas lapas (jēltabaka), kuras tiek ievestas to tālākai izmantošanai augsnes uzlabošans līdzekļu, augu aizsardzības līdzekļu un tamlīdzīgu dārzkopības līdzekļu ražošanai” paredzēts noteikt piemērojamā akcīzes nodokļa likmi 70 *euro* par 1000 gramiem tabakas lapu, jo, lai saņemtu akcīzes nodokļa atbrīvojumu, neapstrādātas tabakas lapas atliktajā akcīzes nodokļa maksāšanas režīmā ir jāieved akcīzes preču noliktavā.Saskaņā ar likuma “Par akcīzes nodokli” 4.1 pantu un Komisijas 2017.gada 12.oktobra Īstenošanas regulu (ES) Nr.2017/1925, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu, un Harmonizētās preču aprakstīšanas un kodēšanas sistēmas skaidrojumiem, noteikumu projekta 2.1 un 2.2 pielikumā precizēti šādi KN kodi, to apraksti, attiecīgi nosakot jaunus TARIC nacionālos papildkodus un to aprakstus:- KN kods 3824 99 92 labots uz KN kodu 3824 99 56 ar jaunu aprakstu “-----satur apakšpozīcijas 2939 79 10 produktus”;- KN un TARIC kods 3824 99 92 5 300 labots uz 3824 99 56 5 300;- izveidots jauns KN kods 3824 99 57 ar jaunu aprakstu “-----citi”;- KN un TARIC kods 3824 99 92 5 301 labots uz 3824 99 57 5 301;- svītrots KN un TARIC kods 3824 99 92 Z014;- KN kods 8543 70 90 labots uz KN kodu 8543 70 70 ar jaunu aprakstu “-- elektroniskās cigaretes”;- KN un TARIC kods 8543 70 90 5 302 labots uz 8543 70 70 5 302;- KN un TARIC kods 8543 70 90 5 303 labots uz 8543 70 70 5 303;- izveidots jauns KN un TARIC kods 8543 70 70 Z 016 ar jaunu aprakstu “Citādi\*\*”.Saskaņā ar likuma „Par akcīzes nodokli” 6.1 panta pirmo daļu ar akcīzes nodokli apliek galalietotājiem piegādāto dabasgāzi. Likuma „Par akcīzes nodokli” 6.1 panta otrajā daļā un trešajā daļā noteikti gadījumi, kad galalietotājs ar akcīzes nodokli neapliek dabasgāzi un kad dabasgāzei piemēro akcīzes nodokļa atbrīvojumu. Likuma “Par akcīzes nodokli” 6.1 panta piektā daļa noteic, ka Ministru kabinets nosaka kārtību, kādā galalietotājs ar akcīzes nodokli neapliek vai atbrīvo no tā šā panta otrajā daļā un trešajā daļā minēto dabasgāzi.Saskaņā ar likuma “Par akcīzes nodokli” 23.panta divdesmitās daļas nosacījumiem, akcīzes nodokļa par dabasgāzi taksācijas periods apstiprinātam noliktavas turētājam darbībām ar dabasgāzi, dabasgāzes tirgotājam, publiskajam tirgotājam un dabasgāzes sadales sistēmas operatoram, ja minētās personas piegādā dabasgāzi patērēšanai galalietotājiem, dabasgāzes galalietotājam, kas ieved dabasgāzi savam patēriņam Latvijas Republikā, ir viens kalendāra mēnesis un akcīzes nodoklis par dabasgāzi ir jāsamaksā valsts budžetā 15 dienu laikā pēc taksācijas perioda beigām. Tādējādi, laižot brīvā apgrozībā dabasgāzi, kas paredzēta piegādei patērēšanai galalietotājiem, akcīzes nodokļa samaksu nav paredzēts veikt pirms muitas procedūras pieteikšanas muitas iestādē, atbilstoši likuma “Par akcīzes nodokli” 23.panta otrajā daļā noteiktajam, bet attiecīgās persona to veic atbilstoši likuma “Par akcīzes nodokli” 23.panta divdesmitās daļas nosacījumiem. Ņemot vērā minēto, noteikuma projekta 4.pielikumā paredzēts precizēt KN un TARIC nacionālā papildkoda 2711 11 00 S 803, 2711 11 00 S 804, 2711 21 00 S 803 un 2711 21 00 S 804 aprakstus: * KN un TARIC kodi 2711 11 00 S 803 un 2711 21 00 S 803 “Piegādei patērēšanai galalietotājiem”;
* KN un TARIC kodi 2711 11 00 S 804 un 2711 21 00 S 804 “Citāda izmantošana saskaņā ar likuma “Par akcīzes nodokli” 6.1 panta otro daļu, trešo daļu un Ministru kabineta noteikumiem (galalietotājs)”, paredzot preces deklarēšanas brīdī piemērot likumā noteikto akcīzes nodokļa maksāšanas, atbrīvojumu un atvieglojumu piemērošanas kārtību.

Likuma “Par akcīzes nodokli” 5.panta trešā daļa noteic, ka ar akcīzes nodokli apliekami arī citi produkti (neatkarīgi no tā, kurā KN nodaļā tie ietverti), kas nav minēti šī likuma pielikumā, ja minētie produkti tiek realizēti vai paredzēti realizēt, izmantoti vai paredzēti izmantošanai divejādi vai par degvielu, kurināmo vai par to aizstājējproduktu vai komponentu.Lai nodrošinātu nepārprotamu iepriekš minēto likuma “Par akcīzes nodokli” normu izpildi, MK noteikumu Nr.442 4.pielikumā TARIC nacionālā papildkoda S 100, S 216 apraksts “Izmantošanai par degvielu vai kurināmo” paredzēts labot uz “Izmantošanai par degvielu, kurināmo vai par to aizstājējproduktu vai komponentu”, savukārt, TARIC nacionālā papildkoda Z 010 apraksts “Produkti slēgtā iepakojumā (tā tilpums nepārsniedz 250 litrus), kuri netiek izmantoti par degvielu vai kurināmo” paredzēts labot uz “Produkti slēgtā iepakojumā (tā tilpums nepārsniedz 250 litrus), kuri netiek izmantoti par degvielu, kurināmo vai par to aizstājējproduktu vai komponentu”.Tāpat saistībā ar grozījumiem, MK noteikumu Nr.442 2.1, 2.2, 3.1 un 4.pielikumos nepieciešams veikt izmaiņas muitas informācijas sistēmās, lai ar 2019.gada 1.janvāri, 1.martu un 1.jūliju, izlaižot tabakas izstrādājumus, alkoholiskos dzērienus un naftas produktus, nodrošinātu tiem atbilstošu akcīzes nodokļa piemērošanu saskaņā ar jauno Komisijas Īstenošanas Regulu, ar ko groza I pielikumu Padomes 1987.gada 23.jūlija Regulā (EEK) Nr.2658/87 par tarifu un statistikas nomenklatūru un kopējo muitas tarifu un likumu „Par akcīzes nodokli”. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru - laišana brīvā apgrozībā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regulas Nr.2658/87 12.pants noteic, ka Eiropas Komisija katru gadu ar regulu apstiprina KN galīgā redakcijā ar atbilstošajām autonomajām un līgtajām kopējā muitas tarifa nodokļa likmēm, kurās ņemti vērā Eiropas Padomes vai Eiropas Komisijas noteiktie pasākumi. Regula publicējama Eiropas Kopienu Oficiālajā Vēstnesī līdz 31.oktobrim un piemērojama no nākamā gada 1.janvāra.Tādējādi saskaņā ar Regulas Nr.2658/87 12.pantu minētās regulas I pielikums katru gadu pārizdod ar jaunu īstenošanas regulu. |
| 2. | Citas starptautiskās saistības | Noteikumu projekts šo jomu neskar  |
| 3. | Cita informācija | Nav |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |  |
| A | B | C | D |
| Jaunā Komisijas Īstenošanas regula, ar ko groza I pielikumu Regulā Nr.2658/87, 27.nodaļa, 2710.pozīcija, KN kods 2710 12 50 | Noteikumu projekta 1.6. apakšpunktā izteiktā 4.pielikuma KN kods 2710 12 50 | Tiek ieviests pilnībā. MK noteikumu Nr.442 4**.**pielikumā tiek integrēts jauns KN kods 2710 12 50 ar jaunu aprakstu “-------pārsniedz 0,013 g litrā”, dzēšot KN kodu 2710 12 51 un 2710 12 59 | Nacionālais tiesību akts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar |
| A | B | C |
| Noteikumu projekts šo jomu neskar | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. |
| Cita informācija | Nav. |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **VI. Sabiedrības līdzdalība un komunikācijas aktivitātes**

|  |  |  |
| --- | --- | --- |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr. 970 “Sabiedrības līdzdalības kārtība attīstības plānošans procesā”, informācija par noteikumu projektu ievietota Finanšu ministrijas tīmekļa vietnē [www.fm.gov.lv](http://www.fm.gov.lv) sadaļas “Sabiedrības līdzdalība” apakšsadaļā “Tiesību aktu projekti” - “Nodokļu politika”. Vienlaikus sabiedrību par noteikumu projekta izstrādi informēs, ievietojot informāciju Valsts ieņēmumu dienesta tīmekļa vietnēs un veicot izmaiņas muitas informācijas sistēmās, kas pieejamas ārējiem lietotājiem. |
| 2. | Sabiedrības līdzdalība projekta izstrādē | Informācija par noteikumu projektu 2018.gada 1.oktobrī ievietota Finanšu ministrijas tīmekļa vietnē <http://www.fm.gov.lv/lv/sabiedribas_lidzdaliba/tiesibu_aktu_projekti/nodoklu_politika#project512> un Valsts kancelejas tīmekļa vietnē https://www.mk.gov.lv/content/ministru-kabineta-diskusiju-dokumenti. Ievērojot, ka noteikumu projektā ietvertie grozījumi izriet no likuma „Par akcīzes nodokli” un ir tehniska raktura, sabiedrības iesaiste tieši nav nepieciešama. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Sabiedrību pēc noteikumu projekta pieņemšanas informēs ar publikāciju oficiālā izdevumā “Latvijas Vēstnesis”, kā arī to ievietos bezmaksas normatīvo aktu datu bāzē www.likumi.lv. |

 |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs Valsts ieņēmumu dienesta funkcijas un uzdevumus.Jaunu institūciju izveide nav nepieciešama.Nav nepieciešama esošu institūciju likvidācija vai reorganizācija. |
| 3. | Cita informācija | Noteikumu projekts tiks realizēts esošo cilvēkresursu un finanšu līdzekļu ietvaros. |

Finanšu ministre D.Reizniece-Ozola

Eberšteins, 67121013

janis.ebersteins@vid.gov.lv